Azkaban

Azkaban er det fiktive magikerfengselet i Harry Potter-bøkene, som er skrevet av J.K. Rowling. Magikere som bryter de vedtatte lovene i det magiske samfunnet, blir sendt til dette fengselet. I starten av serien blir Azkaban voktet av de fæle desperantene, som arbeider for Magidepartementet. Generelt blir bare veldig alvorlige forbrytelser straffet med fengsling i Azkaban. Mange av fyrst Voldemorts tilhengere sitter der. Ifølge Harry Potter og Halvblodsprinsen ligger Azkaban «midt i nordsjøen», selv om fengselet ifølge Rowling ligger mer spesifikt i den nordige delen av nordsjøen. Den eneste øya som passer denne beskrivelsen i nordsjøen (som er kjent for gomper), er Helgoland. Azkaban er derimot selvfølgelig gjemt med magi slik at gomper ikke finner det.

Azkaban har et forferdelig, men velfortjent rykte. Den avsidesliggende plasseringen har liten hensikt, siden den store tilstedeværelsen av desperanter gjør de innsatte ute av stand til å føle glede, og tvinger dem til å gjenoppleve sine verste minner. Dette fører til at de blir mer og mer hjelpeløse og ofte alvorlig sinnssyke. Siden desperanter er ekstremt vanskelig å skade eller ta livet av, var Azkaban lenge sett på som rømningssikkert. Ifølge Sirius Svaart slutter flere innsatte å spise, og dør etter hvert av sult på grunn av effektene fra desperantene.

De fleste magikerne som er fengslet i Azkaban sitter der på grunn av at de utførte en av de utilgivelige trylleformlene («Martyriusforbannelsen», «Befaliusforbannelsen» eller «Avada Kadavra»). Det å utføre en av disse trylleformlene mot et menneske er straffbart med en automatisk livstidsdom i Azkaban.

Azkaban har ikke spilt en direkte rolle i serien, men lurer i bakgrunnen fra tid til annen. I Harry Potter og Mysteriekammeret blir Gygrid sendt til fengselet en periode, en erfaring så traumatisk at han nekter å prate om den etter at han løslates. Sirius Svaart blir den første magikeren som man kjenner til som har rømt fra fengselet (men det viser seg senere at han var den andre, etter Bart Kroek jr., som greide å unngå å bli oppdaget ved å forfalske sin egen død) i den tredje boken. Da Svaart rømte fra Azkaban transformerte han seg til en hund og svømte inn til England, for så å ta toget gjennom hele landet før han kommer til Galtvort et sted i Skottland. Albus Humlesnurr fortalte en gang til den daværende magiministeren Kornelius Bloeuf at han lett kunne brutt seg ut av Azkaban.

Nå for tiden er Azkaban svært nedskalert. Albus Humlesnurr har bestandig sagt at det er en stor tabbe av Magidepartementet å la hans nærmeste tilhengere bli voktet over av vesener som har mest å tjene på at Voldemort returnerer til makten. I Harry Potter og Føniksordenen er det akkurat dette som skjer, desperantene forlater sin post ved Azkaban og slår seg sammen med Voldemort. Fengselet virker fortsatt som om det er i bruk, men det er veldig svekket og ikke like effektivt som tidligere.

Inspirasjon
Det er ofte foreslått at Azkaban er basert på øya Alcatraz i San Francisco. Noen av grunnene til disse spekulasjonene er som følger:

Navnene er svært like
De ligger begge på en øy
Begge ble sett på som rømningssikre, inntil det ble bevist at det ikke var tilfelle (selv om det antas at ingen har rømt fra Alcatraz og overlevd)
Begge er/var fengsel for alvorlige kriminelle handlinger, slik som for de som hadde begått mord (selv om Azkaban også huser de som har begått mindre alvorlige kriminelle handlinger)

Selv om flere fengsler er på øyer fordi det gjør det vanskeligere å rømme fra dem. For eksempel er fengselet i boken Greven av Monte Cristo på en øy.

Personer som har sittet i Azkaban:
Sirius Svaart
Rubeus Gygrid
Morfus Mørch
Bart Kroek jr.
Bellatrix DeMons
Lucifus Malfang
Albus Parsifal Ulfrik Brian Humlesnurr

 Referanser 

Kategori:Steder i Harry Potter-bøkene